b"\n_START_ARTICLE_\nPliva\xc4\x8dki klub Virovitica\n_START_PARAGRAPH_\nPliva\xc4\x8dki klub Virovitica osnovan je 1998. godine na inicijativu \xc5\xa0portskog saveza Viroviti\xc4\x8dko-podravske \xc5\xbeupanije - gospodina Holera i nekoliko entuzijasta. _NEWLINE_Aktivno djeluje na prostoru Gradskog bazena u Virovitici za vrijeme ljetne sezone, dok ostatak godine zbog nemogu\xc4\x87nosti rada u zatvorenom bazenu djeluje u \xc5\xa1portskoj dvorani viroviti\xc4\x8dke Gimnazije._NEWLINE_Svake godine klub sudjeluje i ostvaruje zna\xc4\x8dajne rezultate na Kriterijskom 'B' prvenstvu, odnosno dr\xc5\xbeavnom prvenstvu za klubove koji nemaju uvjeta za rad u zimskom dijelu godine, odnosno nemaju zatvoren bazen._NEWLINE_Iako nema uvjeta za normalan rad pliva\xc4\x8da, pliva\xc4\x8di ostvaruju odli\xc4\x8dne rezulate i uspjehe na prvenstvima dr\xc5\xbeave uz klubove \xc4\x8diji pliva\xc4\x8di treniraju svaki dan."